Tia Maria Dominiga Addes

Fut poltantosa e lébia che frina,
po caminare fut unu curreu.
Da su Càtari1 atiat aldureu,
joga manna e gioghita polcheddina2,

antunnu 'e ratza ruja e mudejina3
rìnzalu4 cun prammitu e multa a reu5
e conchizu e zinzìnu a sacu intreu,
oltigada cun giògula marina.

Teniat una ruza butegutza
totu 'e cancaglieria e istivuzos6,
aghedu, lustru, sabone e rosoliu,

ozu elmanu, saldina e petroliu
e de campagna totu sos ilbuzos:
bi mancaiat solu s'elva lutza7.

Su vintichimbe 'e Làmpadas 1972

1Càtari: toponimo del territorio di Cossoine
2Gioghita polcheddina: lumache di media grandezza.
3Mudejina: funghi che nascono sotto il cisto.
4Rìnzalu: frutto della palma nana.
5A reu: in gran quantità.
6Istivuzos: cianfrusaglie varie.
7Elva lutza: erba fantastica, delle maghe.